કાનપુર: ન્યૂઝીલેન્ડ વિરુદ્ધ શ્રેણીની ત્રીજી અને છેલ્લી વન-ડેમાં ભારતીય કેપ્ટન વિરાટ કોહલીએ વધુ એક શાનદાર સદી નોંધાવી. પોતાની આ ઈનિંગમાં કોહલીએ ઘણા રેકોર્ડ્ઝ પોતાના નામે કર્યા. કરિયરની 202મી વન-ડે રમી રહેલા કોહલીએ 9 હજાર રન બનાવવાની સિદ્ધિ મેળવી લીધી. રનોના નવા-નાવા રેકોર્ડ્ઝ પોતાના નામે કરી રહેલો કોહલી સૌથી ઝડપી 9 હજાર રન બનાવનારો ક્રિકેટર બની ગયો છે. તેણે આ સિદ્ધિ 194 વન-ડે ઈનિંગ્સમાં મેળવી. અગાઉ આ રેકોર્ડ સાઉથ આફ્રિકાના એબી ડિ વિલિયર્સના નામે હતો જેણે 205 ઈનિંગ્સમાં 9 હજાર રન પૂરા કર્યા હતા.